b'\n_START_ARTICLE_\nKlubski maraton\n_START_PARAGRAPH_\nKlubski maraton je akcija Radia \xc5\xa0tudent, ki je bila prvi\xc4\x8d organizirana leta 2001. Glavni namen maratona je omogo\xc4\x8diti prodor \xc5\xa1e neuveljavljenim alternativnim glasbenim skupinam (redko tudi soloizvajalcem) in s tem spodbujati doma\xc4\x8do alternativno glasbeno produkcijo. Vsako leto je na podlagi nate\xc4\x8daja izbranih 6 izvajalcev (kako leto tudi kak ve\xc4\x8d), ki so jim s tem omogo\xc4\x8deni \xc5\xbeivi koncerti na Radiu \xc5\xa0tudent in snemanje v njihovem studiu, turneja po mladinskih klubih in centrih po Sloveniji, nastop na zaklju\xc4\x8dni prireditvi maratona, zadnja leta pa tudi uvrstitev na kompilacijo.'